GreedFall je akcijski RPG, ki je postavljen v fantazijski svet namišljenega 17. stoletja. S tem je v področje računalniških iger, še posebej RPG žanra, vnesel dobršno mero svežine, saj so - kar se tiče fantazijskih RPG iger - že zelo dolgo prevladovale igre, ki so postavljene v "fantazijski" srednji vek.Igra po vtisih iz napovednikov deluje kot duhovna naslednica Biowareove nesrečne franšize Dragon Age. Nekateri bodo imeli težave z dejstvom, da določeni elementi v igri ne odslikavajo stanja v 17. stoletju, kar se tiče zgodovinske natančnosti - tak primer so razni oklepi.A to pomankljivost odtehta dejstvo, da imamo glavnega junaka, skupino njegovih podpornikov, pomagačev in rivalov ter nov neznani kontinent, poln čudes, zakladov in dogodivščin, ki samo čakajo na to, da se lahko začnejo.Igralcem se tako obeta nadebudna kombinacija akcije, intrige in raziskovanja.